Megint Nem a Messiás... jön - Fidelio.hu
Megint Nem a Messiás... jön
2016.03.09. 10:22
Nem a Messiás (Fotó/Forrás: Molnár István)
A történet ismert. A három királyok elindulnak egy jászolba, ahova az újszülött Messiást mennek köszönteni. Eltévesztve azonban a házszámot, a szomszédba térnek be, ahol szintúgy baba született, aki persze nem a Messiás, hanem csak egy haszontalan fiú, Brian. Ettől kezdve elindul Brian kálváriája, a Júdea Népe Fronton keresztül, egy szerelmi szállal csavarva, a vélt prófétaság nyűgein át, egészen a keresztrefeszítésig. „A Nem a Messiás... vígoratórium ezt a történetet énekli el, egy nagykórusra, egy szimfonikus zenekarra és öt énekhangra komponálva, és akibe a film valaha is beleégett, simán végig követheti a sztorit, és a kuncogástól a röhögésig terjedő skálán bátran választva élvezheti ezt a formát is” – írja a korábbi előadásról a kritika.
Homonnay Zsolt főszereplésével mutatták be 2015 májusában a Nem a Messiás című vígoratóriumot, amelynek alapjául a Monty Python kultfilmje, a Brian élete szolgált. Az énekes többek között arról is mesélt, hogy milyen volt a közös munka a legendás brit társulat egyik alapítójával, Eric Idle-lel.
Az előadás szereposztása parádés, benne az operisták, azaz Heiszler Melinda és Pintér Dömötör, musicalisták, Janza Kata és Homonnay Zsolt valamint Hajdu Steve és természetesen a Monty Python hazai prófétájaként ismert Galla Miklós, a művészek mögött pedig felsorakozik a kiváló Dohnányi zenekar.